# เนื้อคู่ The Final Answer
เนื้อคู่ The Final Answer เป็นละครซิตคอม ของค่ายภาพยนตร์จีทีเอช (GTH) และ aqua media 360 ออกอากาศทุกวันอาทิตย์ เวลา 20.00 น. - 21.00 น. ทางจีทีเอชออนแอร์ เป็นเนื้อคู่ประตูถัดไป ภาคที่ 4 เริ่มออกอากาศเป็นครั้งแรก 23 กุมภาพันธ์ พ.ศ. 2557 และออกอากาศซ้ำอีกครั้งทางช่องวัน ทุกวันเสาร์ เวลา 16.00 น. - 17.00 น. เริ่มตั้งแต่วันที่ 5 กรกฎาคม พ.ศ. 2557 โดยแฟน ๆ ส่วนหนึ่งลงความเห็นว่าละครกระแสตอบรับไม่ดี จึงมารีรันทางฟรีทีวีเพิ่ม

 ผู้กำกับการแสดง 
 ปิยะกานต์ บุตรประเสริฐ

 เรื่องย่อ 
เรื่องราวชวนติดตามของรักสี่ห้าเศร้าของเพื่อนแก๊งเดียวกัน ขวัญใจ โจ คุณวี ภูผา ธิดา ที่เริ่มต้นจากนิมิตสุดประหลาดของธิดา ที่ได้ตีความว่าทั้งหมดอาจเป็นเนื้อคู่กัน !! เส้นทางรักของทั้งห้ากำลังดุเด็ดเผ็ดมันส์ เมื่อขวัญใจและคุณวีได้ตกร่องปล่องชิ้นเป็นของกันและกัน ในขณะที่ธิดาก็เริ่มยอมเปิดใจรับ ภูผา ไว้พิจารณาในฐานะคนรักอีกด้วย ในขณะที่โจกลายเป็นหมาหัวเน่าและเพิ่งรู้ใจตัวเองว่ายังคงรัก ขวัญใจ แฟนเก่าอยู่เสมอมา แต่แล้วจู่ ๆ เรื่องของพวกเขาก็เงียบหายไปนับตั้งแต่ปี 2012 2 ปี เต็มที่ไม่มีใครได้ยินข่าวคราวรวมถึงชาวคอนโดสวัสดีทวีสุข ได้แก่ ต่อ ต้นข้าว คุณรุจน์ คุณโฉม เป็น 2 ปีที่โลกยังคงหมุนไปท่ามกลางความสงสัยของผู้คนว่าพวกเขาหายไปไหน พวกเขาเป็นอย่างไร และพวกเขาจะกลับมาไหม คำถามเหล่านั้นกำลังจะได้รับคำตอบ เมื่อหนีวิกฤตการณ์น้ำท่วมโลกในปี 2012 ตามคำทำนายเรื่องวันสิ้นโลกและหลักการคำนวณทางวิทยาศาสตร์ของคุณวี พวกเขาใช้คุกใต้ดินของคอนโดสวัสดีทวีสุขเป็นหลุมหลบภัย และวันนี้ทุกคนกำลังจะกลับขึ้นมาใช้ชีวิตตามปกติอีกครั้ง แต่ทว่าไม่มีสิ่งใดจะเป็นปกติได้อีกเมื่อ ข้อ 1. ทั้งหมดพบว่า 2 ปี นั้นไม่ได้เกิดเหตุการณ์น้ำท่วมโลกใด ๆ เลย ข้อ 2. วันนี้ไม่มีคอนโดสวัสดีทวีสุขอีกต่อไปเพราะ คอนโดสวัสดีทวีสุขได้ถูกเวนคืนไปสร้างรถไฟฟ้าเป็นที่เรียบร้อยแล้วจึงเป็นที่มาของบ้านสวัสดีทวีสุข บ้านเช่าสมบัติชิ้นสุดท้าย ที่คุณรุจน์ตั้งชื่อเพื่อไว้อาลัยแด่คอนโดสวัสดีทวีสุข และจะด้วยความผูกพันหรือเหตุใดก็ตาม สุดท้ายทั้งหมดกลับมาอยู่ที่รวมกันที่นี่อีกครั้ง แถมคุณโฉมเจ้าของเทพีมินิมาร์ทใต้คอนโดเก่าและบาร์เกเร ร้านเหล้าต่อที่แฮงก์เอาท์ประจำของชาวแก๊ง ก็ยังสามารถมาโผล่ทำกิจการหน้าสนามหญ้าหน้าบ้านสวัสดีทวีสุขอีกด้วย

 รายชื่อตัวละครหลัก 
 โจศักดิ์ ชาญนารี
 รับบทโดย - ซันนี่ สุวรรณเมธานนท์
 ชื่อเล่นในเรื่อง - โจ, บาบู, โจลี่, โจแอนท์, จอร์จิน่า, พี่ห่วย, ท่านเซอร์โจนาธาน, ลิงกัง, คุณโจ
 คำนิยาม - หนุ่มนักรัก นักดนตรีสุดเซอร์ ชายหนุ่มปากจัด ยากจน ซกมก ขี้เมา ไส้แห้ง แถมยังเจ้าชู้ แต่นอกจากเรื่องผู้หญิง โจก็ยังมีความสามารถในการเล่นดนตรี แต่เพราะความเป็นคนไม่จริงจัง ทำให้อาชีพนักดนตรีเป็นไปอย่างกระท่อนกระแท่นจนเกือบจะได้เป็นนักร้องบอยแบนด์
 อายุ - 29 ปี
 ส่วนสูง - 180 เซนติเมตร
 น้ำหนัก - 68 กิโลกกรัม
 แฟน - ตกลงเป็นแฟนกับขวัญใจ ในตอน เป็นปรากฏการณ์ที่เหนือธรรมชาติอันยิ่งใหญ่ และเลิกกันในตอน จี๊ จี๊ จี๊ จี๊ เบ่บี่ เบ่บี่ และได้คบกับพลอยในตอน อยากกลับไปเป็นเหมือนเช่นวันวาน v.3 และเลิกกันในตอน อย่าเอาเขามาเปรียบกับฉัน เพราะเรามันคนละคน และได้แต่งงานกับขวัญใจ ในตอน สวมชุดเจ้าสาวขาวบริสุทธิ์
 ลักษณะ - ชายหนุ่มคมเข้ม หน้าตาดี ผิวสองสี มีหนวดเครา ดูโทรมและแฮ้งค์ตลอดเวลา
 อุปนิสัย - ขี้เกียจ ติดดิน (จนนั่นเอง) รักอิสระ ปากจัด ตรงไปตรงมา พูดจาไม่รักษาน้ำใจคน แต่จริง ๆ แล้วเป็นคนเจตนาดี เกลียดการเสแสร้ง เป็นคนเจ้าชู้ กลัวการผูกมัด ทำให้ผู้หญิงเจ็บมานักต่อนักแล้ว มีความใฝ่ฝันอยากไปเล่นดนตรีที่กลาสตันเบอร์รี่ ชอบมาขอข้าวในห้องขวัญใจ แอบชอบขวัญใจมาตั้งนานแล้ว
 การศึกษา - ช่างศิลป์
 อาชีพ - โจมารับงานเล่นดนตรีที่บาร์ของต่อกับต้นข้าว ต่อมาได้เป็น สจ๊วตในสายการบิน rainbow airline
 Lifestyle - ชอบฟังเพลง สังสรรค์กินเหล้าเคล้านารี มักมีสาววนเวียนมาที่ห้องเสมอ / มักหนีความวุ่นวายไปอยู่เกาะเป็นอาทิตย์ ๆ / ไม่ชอบอาบน้ำและใส่เสื้อแบบเดิมตลอด ชอบใส่เสื้อที่มีคำว่า "it's me" แปลว่า "กูเอง" (และเป็นการเฉลยว่าเขาเป็นเนื้อคู่ขวัญใจ) / เมื่อเหงา โจก็จะจัดรายการคลื่นห่วย สำหรับคนห่วย ๆ อย่างคุณ แต่ปัจจุบันยกเลิกเพราะโดนตามคุกคาม
 ปูมหลัง - พ่อแม่เลิกกัน สู้ชีวิตส่งตัวเองเรียนมาตลอด ปัจจุบันทั้งพ่อและแม่ต่างมีครอบครัวใหม่ แต่แม่ติดคุกที่อเมริกาเพราะคดีพยายามฆ่า สเตล่า พรหมประทาน
 รับบทโดย - พอลล่า เทเลอร์
 ชื่อเล่นในเรื่อง - ขวัญใจ, แหม่ม, คุณขวัญใจ, อีแหม่ม
 คำนิยาม - ความฝันสูงสุดในอาชีพการงานของเธอคือการเป็นนักแสดงชื่อดัง ทำให้เธอและ "พี่ตือ โมเดลลิ่ง" ชื่อดังตระเวณแคสท์งานอย่างมากมาย แต่ส่วนใหญ่จะได้านประปรายที่ไม่ค่อยส่งให้เธอดังซักเท่าไหร่ และสองปีที่หายไปเธอยังมุ่งมั่นกับการแคสท์งานเช่นเดิม
 อายุ - 28
 ส่วนสูง - 165 เซนติเมตร
 น้ำหนัก - 48 กิโลกกรัม
 แฟน - ตกลงเป็นแฟน โจศักดิ์ ชาญนารี (โจ) ในตอน เป็นปรากฏการณ์ที่เหนือธรรมชาติอันยิ่งใหญ่ และเลิกกันในตอน จี๊ จี๊ จี๊ จี๊ เบ่บี่ เบ่บี่ จากนั้นคบกับหาคุณ วี วิทยา ศาสตร์สูงส่ง ในตอน ให้ฉันดูแลเธอได้ไหม และได้เสียกันในตอน อย่าไปกลัวเวลาที่ฟ้าไม่เป็นใจ อย่าไปคิดว่ามันเป็นวันสุดท้าย และก็เลิกกับคุณวี ใน เนื้อคู่ The Final Answer ตอน เข้าใจใช่มั๊ยที่ฉันทำเพราะอะไรและเพราะใคร และได้แต่งงานกับโจ ในตอนสวมชุดเจ้าสาวขาวบริสุทธิ์

 อุปนิสัย - มองโลกในแง่ดี เป็นมิตร เอื้อเฟื้อเผื่อแผ่ ประสบการณ์ชีวิตน้อยเพราะเป็นคุณหนูมาก่อนเลยไม่ค่อยทันคน ชอบโดนโกง ลูกครึ่ง ไทย - อังกฤษ ที่ใฝ่ฝันอยากเป็นนักแสดง พูดไทยไม่ชัด
 รูปร่าง - หญิงสาวหน้าตาดี ปากนิดจมูกหน่อย ผิวขาว เลือดฝาด มีไฝ (อาภัพ) ใต้ตา
 การศึกษา - สื่อสารการแสดง
 อาชีพ - นักแสดง, ประกอบอาชีพผู้ช่วยเซลส์ขายของให้บริษัทซุปเปอร์กู๊ด (ลาออกแล้ว)
 Lifestyle - ชอบดูทีวี ติดละคร พหูสูต รักการอัปเดตข้อมูลข่าวสาร / เวลาว่างชอบซ้อมบทละครเพื่อพัฒนาการแสดง แอบติดกล้องแบบบ้านเอเอฟ / บ้าช็อปปิ้งอย่างหนัก ทำให้มักเป็นหนี้บัตรเครดิตเสมอ
 ปูมหลัง - ฐานะที่บ้านพอมีพอกินในฐานะค่อนข้างจะดีมาก แต่เพราะเรื่องการแต่งงานทำให้ขวัญใจมีปัญหากับคุณพ่อจนถูกตัดหางปล่อยวัด โชคดีที่มีคุณแม่แอบคอยให้ความช่วยเหลือด้านการเงินตลอดเพราะคุณแม่เองเป็นถึงนางเอกเก่า พ่อเป็นท่านทูตท่านขวัญชาติ พรหมประทาน วิทยา ศาสตร์สูงส่ง
 รับบทโดย - ธนากร ชินกูล
 ชื่อเล่นในเรื่อง - คุณวี, แว่น

 คำนิยาม - หนุ่มเนิร์ดนักวิทยาศาสตร์อัจฉริยะ ด้วยความเป็นคนบ้าวิทยาศาสตร์ก็ทำให้คุณวีสร้างสิ่งประดิษฐ์ประหลาด ๆ มากมาย ซึ่งก็สร้างความวุ่นวายให้เพื่อน ๆ ไม่น้อย และคุณวีนี่เองที่เป็นสาเหตุใหญ่ทำให้เพื่อน ๆ ต้องหายไปถึง 2 ปี
 อายุ - 28
 ส่วนสูง - 175 เซนติเมตร
 น้ำหนัก - 65 กิโลกกรัม
 รูปร่างหน้าตา - ชายไทย สวมแว่นหนา กรอบสีดำสุดเชย ผิวสองสี มีหน้าตาที่ดีซ่อนอยู่ใต้แว่น เพราะคิดว่า หน้าตาดีไม่สำคัญเท่ากับความรู้ ชอบใส่เสื้อผ้าแบบเดียวตลอดเวลา คือเสื้อโปโลติดกระดุมบน ใส่เสื้อเข้าในกางเกงเวสปอย์สีน้ำตาลตลอดเวลา เหมือน โนบิตะเวอร์ชันโตแล้ว แต่เวลาไม่ใส่แว่นจะหล่อมาก
 อุปนิสัย บ้าพลัง Alert กระตือรือร้นพร้อมที่จะเรียนรู้ ทดลองอะไรใหม่ตลอดเวลา ตงฉิน รักความยุติธรรม มักพูดจาด้วยศัพท์วิชาการบ่อย ๆ เชย หัวโบราณ สุภาพบุรุษที่สุดในโลก ชอบทำตัวเป็นฮีโร่แบบพระเอกสมัยก่อน
 แฟน - คบกับ สเตล่า พรหมประทาน (ขวัญใจ) ในตอน ให้ฉันดูแลเธอได้ไหม และได้เสียกันในตอน อย่าไปกลัวเวลาที่ฟ้าไม่เป็นใจ อย่าไปคิดว่ามันเป็นวันสุดท้าย และเลิกกับขวัญใจใน เนื้อคู่ The Final Answer ตอน เข้าใจใช่มั๊ยที่ฉันทำเพราะอะไรและเพราะใคร
 Lifestyle - ชอบประดิษฐ์คิดค้นอุปกรณ์แปลก ๆ เสมอ มักใช้เวลาว่างให้เกิดประโยชน์สูงสุด / รักโลกและสิ่งแวดล้อม มีความคิดที่อยากทำ
 การศึกษา - คณะวิทยาศาสตร์ ม.รัฐชื่อดัง เกียรตินิยมเหรียญทอง อันดับหนึ่ง
 อาชีพ - พิธีกรรายการ “วิทยาศาสตร์ชาติเจริญ”, ครูพิเศษโรงเรียนประถมชื่อดัง และปัจจุบันเป็นครูสอนวิชาวิทยาศาสตร์ในโรงเรียนอาชีวะปทุมถวาย และเคยประกวดดัชชุนบอยชนะจนได้เข้ามาวงการอยู่พักนึงและก็เลิก ปัจจุบันทำงานให้ นาซา
 ปูมหลัง - ฐานะที่บ้านรวยมากถึงมากที่สุด แต่เพราะการที่เป็นลูกแหง่ติด พ่อ-แม่ ซึ่งทั้งพ่อและแม่ของวีจึงต้องส่งวีให้มาใช้ชีวิตตามลำพัง ธิดา พยากรณ์
 รับบทโดย - ปาณิสรา พิมพ์ปรุ
 ชื่อเล่นในเรื่อง - ธิดา

 คำนิยาม - หญิงสาวผู้สืบเชื้อสายมาจากบรรพบุรุษชาวอโยธยา ครั้งแรกเธอเป็นคนหัวโบราณที่ประพฤติตัวอยู่ในจารีตอันดีงามแถมยังมีญาณวิเศษที่สามารถติดต่อกับวิญญาณได้ แต่หลังจากที่เธอได้รับส้มหล่นได้เปลี่ยนแปลงตัวเองเป็นบก. ที่เปรี้ยวจัดในนิตยสารเก๋ไก๋ปลายสัปดาห์ และหลังจากหายไป 2 ปี สิ่งแรกที่ธิดาต้องทำก็คือการเอาบังลังค์บก. แย่งคืนมาจากเลขาผู้รักษาการอย่างไฉไลนั่นเอง
 ปูมหลัง - ฐานะทางที่บ้านรวยมากเช่นเดียวกับวีแต่จะน้อยกว่าหน่อย ที่บ้านของฐิดาจะเลี้ยงลูกมาแบบคนไทยโบราณและคนรับใช้ที่บ้านก็เหมือนคนโบราณ แต่ฐิดาที่น้องที่ชอบพูดภาษาหมูป่าเพราะตอนเด็ก ๆ เคยหลงป่าและหมูป่าเก็บไปเลี้ยงจึงชอบติดพูดภาษาหมูป่า
 แฟน - ธิดา ตกลงเป็นคบหากับ ภูผาในตอน ยื้อ... ก็เหมือนเราจะยิ่งเหนื่อย และแต่งงานกันอย่างเป็นทางการในตอน สวมชุดเจ้าสาวขาวบริสุทธิ์ รุจน์ ไตรภาคสมบูรณ์
 รับบทโดย - นิมิตร ลักษมีพงศ์
 ชื่อเล่นในเรื่อง - คุณรุจน์
 คำนิยาม - เจ้าของคอนโดผู้ได้รับผลกระทบมากที่สุดจากการหายตัวไปสองปีเพราะเขาต้องสูญเสียคอนโดอันเป็นที่รักไป คุณรุจน์เลยแก้ปัญหาด้วยการเปิดบ้านของตัวเองให้เหล่าสมาชิกที่ประสบปัญหาได้เข้ามาอาศัยอยู่อีก แต่ถึงอย่างนั้นเขาก็เป็นตัวละครที่ประหลาดผิดมนุษย์มากที่สุด เพราะภายใต้บุคลิคที่เฮี้ยบ เนี๊ยบ เจ้าระเบียบ เขากลับซุกซ่อนบุคลิคไว้อีกหลายบุคลิค แถมยังสลับร่างไปมาได้ตามต้องการอีกด้วย
 แฟน - โฉมงาม ปะการัง ตกลงคบกันในตอน ก่อนที่มันจะสาย บอกฉันให้เข้าใจ จ่ารุจน์ ไตรภาคสมบูรณ์
 รับบทโดย - นิมิตร ลักษมีพงศ์
 ชื่อเล่นในเรื่อง - จ่ารุจน์
 คำนิยาม - กลับมาคราวนี้ คุณรุจน์เพิ่มดีกรีความเพี้ยนเข้าไปอีกเมื่อต้องเปิดตัวบุคลิคที่ 4 เมื่อยามรุจน์คนเก่าเพิ่งลาออกไป ทหารเรือเก่าผู้ผ่านสงครามและมีบุคลิกแข็งกร้าวและเย็นชา จนโฉมงามตกหลุมรักอย่างถอนตัวไม่ขึ้น
 แฟน - ตกลงคบกับโฉมงาม ปะการัง ในตอน ก่อนที่มันจะสาย บอกฉันให้เข้าใจ รุจี ไตรภาคสมบูรณ์
 รับบทโดย - นิมิตร ลักษมีพงศ์
 ชื่อเล่นในเรื่อง - ป้ารุจจี, ป้ารุจ
 คำนิยาม - แม่บ้านขาเม้าท์เข้าคู่ได้กับคุณโฉมชอบยุ่งเรื่องคนอื่น ชอบออกตัวอยู่ตลอดเวลา มักจะทำให้คนอื่นซวยเพราะการเล่นใหญ่ ต้นตระกูล มณีประเสริฐสิทธิ์
 รับบทโดย - เอก มณีประเสริฐสิทธิ์
 ชื่อเล่นในเรื่อง - ต้นข้าว
 คำนิยาม - แฝดผู้พี่ต่อ ปากร้าย บ้าแฟชั่น และบ้าผู้ชาย ก่อนหน้านี้ต้นข้าวมีกิจการตุ๊ดซักรีดอยุ่ใต้คอนโด แต่จากเหตุการณ์ที่เกิดขึ้นทำให้ต้นข้าวต้องเอาตัวรอดด้วยการเริ่มจากศูนย์
 การศึกษา - โรงเรียนราชสีมาวิทยาคม
 อุปนิสัย - คู่กัดคุณโฉม นิสัยดี ปากร้าย ชอบปาร์ตี้, การเต้น และผู้ชาย ช่างวิจารณ์
 อาชีพ - ปัจจุบัน กลางวันเป็นร้านตุ๊ดซักรีด - กลางคืนเป็นบาร์ GAY เร ของ ต่อ กับ ต้นข้าว ขายเหล้าปั่นของต่อ ที่มีโจมารับจ็อบเล่นดนตรีเสมอ ๆ
 แฟน - แมน เกย์หนุ่มที่ต้นข้าวช่วยชีวิตไว้ ต่อตระกูล มณีประเสริฐสิทธิ์
 รับบทโดย - เอ๋ มณีประเสริฐสิทธิ์
 ชื่อเล่นในเรื่อง - ต่อ
 คำนิยาม - แฝดนรกผู้น้อง ขั้วตรงข้ามกับพี่สาว ผู้รักการใช้กำลัง และซื่อบื้อจนเรียกโง่ เปิดกิจการร้านเหล้าที่ชื่อบาร์เกย์เร และต้องกลับมาช่วงชิงพื้นที่หน้าบ้านเช่าเพื่อทำเป็นร้านเหล้าให้กลับมาอีกครั้ง
 เพื่อนสนิท - โจ
 การศึกษา - จบอาชีวะ
 อาชีพ - ช่างซ่อมสารพัดในคอนโด เจ้าของร้านบาร์GAY เร
 อุปนิสัย - นักเลง โง่ เป็นช่างซ่อมสารพัดในคอนโด เป็นคนกระด้าง พูดจาโผงผางเสียงดัง เจ้าโลก ชอบใช้กำลัง ภูมิใจในความเป็นชายอย่างมาก ไม่ชอบเรื่องยาก ๆ ทฤษฎีหลักการ ความรู้ไม่เอาเลย ไม่ใช่คนเลวแต่มักสร้างความเดือดร้อนให้ผู้อื่นอย่างไม่รู้ตัวอยู่บ่อย ๆ ภูผา แกร่งดั่งภูผา
 มีชื่อจริงว่า "ปุ้ม ละอองกอ" ส่วนชื่อภูผา แกร่งดังภูผา เป็นชื่อที่ตั้งเองตอน ภูผาย้ายเข้ามาในกรุงเทพฯ
 รับบทโดย - พงศธร จงวิลาส
 ชื่อเล่นในเรื่อง - ภูผา, ผา, น้องภูผา, คุณภูผา, ผา ภัทรธิดา, เฮีย, เฮียผา, อีเฮีย,ปุ้ม ละอองกอ, อีปุ้ม
 คำนิยาม - ชายหนุ่มบ้างาน หน้าเลือด เห็นแก่เงิน ซึ่งอาชีพของเขาก็คือพนักงานขายของบริษัทซุปเปอร์กู๊ด งานของเขากำลังไปได้สวยจากการรับตำแหน่งบั้งทองคำ แต่จากการหายไปสองปีอาจจะทำให้เกิดเหตุการณ์ใหญ่และทำให้อาชีพของเขาเปลี่ยนไป เขาดันด้นจนร่ำรวยร่วมกับวิทยา จนเกือบหลงลืมสิ่งสำคัญไป สุดท้ายยอมขายหุ้นบริษัทและไปใช้ชีวิตอย่างเงียบสงบในจันทบุรีร่วมกับธิดา
 ปูมหลัง - แม่เป็นแม่บ้านที่บ้านของคุณวี ชื่อตามบัตรประชาชนว่า "ปุ้ม ละอองกอ"
 ความรัก - ตกลงคบหากับธิดา ในตอน ยื้อ... ก็เหมือนเราจะยิ่งเหนื่อย และแต่งงานอย่างเป็นทางการในตอน สวมชุดเจ้าสาวขาวบริสุทธิ์ โฉมงาม ปะการัง
 รับบทโดย - ปวีณ์นุช แพ่งนคร
 ชื่อเล่นในเรื่อง - โฉม, คุณโฉม, พี่โฉม, เจ๊โฉม, อีโฉม, อีคุณโฉม
 คำนิยาม - สาวสูงวัยผู้มั่นใจในความสวยของตัวเอง เพราะเคยชนะรางวัลการประกวดนางงามระดับภูธรมา ซึ่งเธอเป็คนรักการเอาชนะ ยิ่งต้องตบตีแย่งชิงยิ่งเป็นงานถนัดของเธอเลย แต่ที่หนักกว่านั้นก็คือบ้าผู้ชายเข้าขั้น โดยทาร์เก็ตหลัก ๆ จะเป็นเหล่าอาเสี่ย แต่ถ้ามีหนุ่ม ๆ ผ่านเข้ามา เธอก็ไม่เคยปฏิเสธเช่นกัน ก่อนหน้านี้เธอเคยเปิดร้านชื่อเทพีมินิมาร์ทอยู่ใต้คอนโด แต่เมื่อไม่มีคอนโดอีกแล้ว เธอก็ต้องหาวิธีกลับมาเปิดร้านอีกให้ได้
 ความรัก - ตกลงคบหากับคุณรุจน์ เพราะรักบุคลิกจ่ารุจน์
 นักแสดงตัวประกอบที่ยังมีบทบาท 
 ไฉไล หรือ ฉลอง
 แสดงโดย - คณาธิป สุนทรรักษ์
 บทแสดง - พนักงาน เก๋ ไก๋ ปลายสัปดาห์ ลูกน้อง บ.ก.ธิดา เป็นเกย์พอ ๆ กับต้นข้าว ดัดจริตชอบทำตัวเป็นผู้ดีไฮโซ พูดไทยบ้างอังกฤษบ้างแบบแปลก ๆ 2 ปีที่ผ่านไป ไฉไล ซึ่งดำรงตำแหน่งผู้รักษาการณ์แทนธิดาเถลิงอำนาจเพราะคิดว่าธิดาคงหายสาปสูญไปแล้ว จนถึงขนาดที่จะเปลี่ยนนิตยสาร เก๋ไก๋ปลายสัปดาห์ ให้เป็นชื่อ Longtitude แต่เมื่อธิดากลับมาทำให้ทุกอย่างที่ไฉไลวางแผนไว้พังลงหมด ไฉไลกับธิดาจึงมีการต่อสู้ชิงดีชิงเด่นกันต่อไป

 ตือ โมเดลลิ่ง
 แสดงโดย - จักรพันธ์ ตัณฑะสุวรรณะ
 บทแสดง - ผู้จัดการส่วนตัวของขวัญใจ คอยดูแลขวัญใจเรื่องแสดง ชอบทำตัวเองให้เข้ากับเรื่องบันเทิง 2 ปีที่ผ่านไป ตือ ได้กลายไปเป็นหมองูเพราะไม่เหลือเด็กในสังกัดสักคน เมื่อรู้ว่าขวัญใจสมาชิกที่เหลืออยู่เพียงหนึ่งเดียวกลับมาตือก็ได้มาประกอบอาชีพผู้จัดการดังเดิม

 นักแสดงรับเชิญ 
ปิรันย่า หรือ ปีย่า
 แสดงโดย - ปิยะชาติ ทองอ่วม
 บทแสดง - โปรดิวเซอร์ของรายการเรียลลิตี้ ศึกน้ำผึ้งขม ที่มาตามติดชีวิตรักของขวัญใจ และ คุณวี

มาดามมด
 แสดงโดย - มาดามมด
 บทแสดง - เป็นหุ่นยนต์ที่คุณวีสร้างขึ้นเมื่อ 2 ปีที่แล้ว เพื่อปราบปรามและต่อสู้กับเอเลี่ยน มีชื่อจริง ๆ ว่า HIV H1N1 แต่มาดามมดได้ขึ้นมาบนโลกมนุษย์ เพราะคิดว่า โลกมนุษย์นั้นสวยงาม มาดามมดทำตัวให้เหมือนคนมากที่สุด เพื่อไม่ให้คนเกลียด แต่มาดามมดไม่รู้จักความรักจึงมาให้คุณวีช่วยเพิ่มโปรแกรมความรักให้ แต่สุดท้ายมาดามมดก็เข้าใจความรักที่แท้จริง

เดอะ โด๊ก ทีม
 แสดงโดย - Eggout team
 บทแสดง - เป็นวิญญาณนักเต้นที่ตายไปแล้วเมื่อ2ปี แล้วมาเข้าสิงคุณวี เพื่อต้องการให้เปิดร้านเพื่อให้พวกเขาเต้น แต่ชาวบ้านสวัสดีทวีสุขไม่ยอม เลยเกิดการแข่งขันเต้นกัน เพื่อนำคุณวีกลับมา แต่ในที่สุดก็หายไป เหตุจากที่การแข่งเต้นที่เปิดเพลง ชิงหมาเกิด (บุดดาเบลส) ที่มีบทสวดมนต์ด้วย

แมน
 แสดงโดย - จุฑาวุฒิ ภัทรกำพล
 บทแสดง - หนุ่มหล่อ ที่กำพร้าพ่อ และกำพร้าแม่ มิหนำซ้ำยังอกหักจากแฟน จึงคิดจะกินยาตาย แต่ต้นข้าวช่วยเอาไว้ได้ นอกจากนั้นต้นข้าวยังแอบชอบแมนอยู่อีกด้วย แมนเคยคิดจะยิงตัวตาย แต่ดันเผลอไปถูกต้นข้าว แต่ที่จริงแล้วมันเป็นแผนของต้นข้าวเอง และสุดท้าย แมนก็รักต้นข้าว ทั้งคู่ตกลงคบกัน (ที่จริงแล้วแมนเป็นเกย์)

พลอย หอวัง
 แสดงโดย - พลอย หอวัง
 บทแสดง - นักแสดงสาวที่มาถ่ายแบบที่นิตยสารของธิดา แต่ถูกภูผาซึ่งเปิดบริษัทใหม่หลอกให้ถือสินค้าเพื่อผลประโยชน์ ตอนแรกพลอยจะเอาเรื่องภูผา แต่สุดท้ายก็เคลียร์กันด้วยดี

กาก้า
 แสดงโดย - เลดี้ กาก้า (ตัวปลอม)
 บทแสดง - นักร้องสาวระดับโลก ที่ทะเลาะวิวาทกับขวัญใจ ไม่ให้ถ่ายภาพตนคู่กับสินค้า "Super Duper Good" ของภูผา แต่ข่าวในหนังสือพิมพ์ดันพาดหัวข่าวว่า "ลูกท่านทูตทะเลาะกับกาก้าแย่งครีม" ซึ่งทำให้ครีมของ ภูผาขายดีมาก และขวัญใจถูกจับ ทำให้ขวัญใจเจอกับแม่ของโจ

พลอยศรี สเตฟานี่ เหยิน
 แสดงโดย - คริส หอวัง
 บทแสดง - เป็นเพื่อนเก่าของขวัญใจและโจที่โรงเรียนนานาชาติกุ๊กไก่ และได้คบกับโจ แต่แล้วสุดท้ายพลอยก็ได้เลิกกับเนื่องจากโจยังไม่ลืมขวัญใจ แต่เธอยังเป็นคนที่ทำให้เพลง พรุ่งนี้ ของโจดังไปถึงค่ายเพลง ทำให้โจประสบความสำเร็จในอาชีพดนตรี

สมิทธิ์ 
 แสดงโดย - สมิทธิ์ อารยะสกุล
 บทแสดง - เป็นเพื่อนนักวิทยาศาสตร์ของคุณวี เป็นนักวิทยาศาสตร์ที่องค์กรนาซ่า ชื่นชอบมนุษย์ต่างดาว

 รายชื่อตอน 
 ตอนวันที่รายชื่อตอนรับเชิญ ที่มาของชื่อตอน 1  23 กุมภาพันธ์2557ยังจำได้ไหมใครที่เธอเคยเจอที่เธอพร่ำเพ้อเธอไม่เคยห่างไกล - ร่ำไร อัสนี-วสันต์ 2  2 มีนาคม 2557  ข่าวคราวเงียบหายไปสองสามปีนึกว่าไปได้ดี - สมศรี 1992 ยิ่งยง ยอดบัวงาม 3  9 มีนาคม 2557  บ้านน้อยหลังนี้สุขีเสียจริง   - บ้านนี้ฉันรัก สุรพล สมบัติเจริญ 4  16 มีนาคม 2557  จากวันนี้ ฉันต้องนับหนึ่งอีกครั้ง  - นับหนึ่ง เต็น ธีรภัค 5  23 มีนาคม 2557  อย่าปล่อยให้ฉันต้องฝันไปไกล ให้ฉันยิ่งฝันไปใหญ่ ปิยะชาติ ทองอ่วม จักรพันธ์ ตัณฑะสุวรรณะ  ฝันกลางวัน ไบรโอนี่ 6  30 มีนาคม 2557  ฉันเป็นของของเธอ ถูกสร้างเอาไว้เพื่อเธอ มาดามมด คู่แท้ ธงไชย แมคอินไตย 7  6 เมษายน 2557  มา Featuring กัน เบเบ่  EGGOUT TEAM Featuring Girly Berry 8  13 เมษายน 2557  เธอเหมือนเป็นกุญแจที่หาย เหมือนคนที่ไขประตูให้ฉัน จุฑาวุฒิ ภัทรกำพล กุญแจที่หายไป ปาล์มมี่ 9  20 เมษายน 2557  เข้าใจใช่มั๊ยที่ฉันทำเพราะอะไรและเพราะใคร  ยงยุทธ ทองกองทุน ปิยะชาติ ทองอ่วม 
จักรพันธ์ ตัณฑะสุวรรณะ คณาธิป สุนทรรักษ์  เข้าใจใช่ไหม ซาซ่า 10  27 เมษายน 2557  มองเธอเดินพ้นไป อยากจะเอื้อมมือไปหาเธอ  จักรพันธ์ ตัณฑะสุวรรณะ  ขอกลับด้วยคน โอ๋ & แอน 11  4 พฤษภาคม 2557  ผิดไปแล้ว...ผิดไปแล้ว แต่ก็ยังยืนยันว่าฉันไม่ได้ตั้งใจ  พลอย หอวัง ผิดไปแล้ว มาช่า วัฒนพานิช 12  11 พฤษภาคม 2557  คิดถึงแม่ขึ้นมา น้ำตามันก็ไหล   อดิสรณ์ ตรีสิริเกษม แม่ โลโซ 13  18 พฤษภาคม 2557  หากฉันบินบินไปได้ดั่งนก ฉันจะบินบินไปในนภา  - รักคุณเท่าฟ้า คาราบาว 14  8 มิถุนายน 2557  ใครอาจจะไม่เข้าใจ ว่าความสัมพันธ์ของเรานั้นมันเป็นเช่นไร  คริส หอวัง คบกันแบบไหน 
ดา เอ็นโดรฟิน 15  15 มิถุนายน 2557  อยากกลับไปเป็นเหมือนเช่นวันวาน v.3  คริส หอวัง อยากให้เหมือนวันวาน U.H.T 16  22 มิถุนายน 2557  เหนื่อยหน่อยนะ อยู่กับฉัน  - ยังยิ้มได้ พลพล พลกองเส็ง 17  29 มิถุนายน 2557 สักวันจะเป็นดังฝันใฝ่ จะทำให้ได้  จักรพันธ์ ตัณฑะสุวรรณะ
คริส หอวัง นักล่าฝัน True Academy Fantasia  
อะคาเดมี่ แฟนเทเชีย 18  6 กรกฎาคม
2557 เธอเปลี่ยนไปนะเธอเปลี่ยนไป.. - พิลึก กึกกือ ปฏิภาณ ปฐวีกานต์ 19  13 กรกฎาคม 2557 อย่าเอาเขามาเปรียบกับฉัน เพราะเรามันคนละคน คริส หอวัง
คณาธิป สุนทรรักษ์  คนไร้ค่า ทัช ณ ตะกั่วทุ่ง 20  20 กรกฎาคม 2557  นี่คือโลกใบใหม่ แสนเพลินใจ  สมิทธิ์ อารยะสกุลโลกใหม่สวยงาม ธงไชย แมคอินไตย์ 
เสาวลักษณ์ ลีละบุตร 21  27 กรกฎาคม 2557  อย่าบอกให้ใครรู้ ว่าเรารู้สึกต่อกันเช่นไร  - อย่าบอกให้ใครรู้ เทิร์นออน 22  3 สิงหาคม 2557  ก่อนที่มันจะสาย บอกฉันให้เข้าใจ  -ก่อนที่มันจะสาย กรู๊ฟไรเดอร์ 23  10 สิงหาคม 2557  สวมชุดเจ้าสาวขาวบริสุทธิ์  เกรียงศักดิ์ เหรียญทอง จักรพันธ์ ตัณฑะสุวรรณะ คณาธิป สุนทรรักษ์มงกุฏดอกส้ม นันทิดา แก้วบัวสาย